Държавен вестник, бр. 56, 2019 г., стр. 31

БРОЙ  56	
Д Ъ Р Ж А В Е Н  В Е С Т Н И К 	
СТР.  31  
б) Всички плащания, дължими на Банка-
та по това Споразумение, се правят в пълен 
размер, на датата на падежа, след представяне 
на фактура от страна на Банката. Страните 
по Споразумението се договарят за образец 
на фактура, приложен към настоящото Спо-
разумение за предоставяне на Възмездни 
консултантски услуги (Приложение 1). Пла-
щането се извършва от Клиента в рамките на 
30 работни дни от получаване на фактурата в 
левове по сметка, своевременно определена 
от Банката в писмен вид, в непосредствено 
налични средства, без никакви удръжки за 
каквито и да е данъци, мита, такси и други 
удръжки и независимо от наличието на спо-
рове между Страните. Банката ще фактурира 
плащания в български левове и Клиентът ще 
направи съответните плащания в български 
левове. Фактурите ще бъдат преведени на 
български език, ако това бъде поискано от 
Клиента. Преди извършване на плащането 
Клиентът може в рамките на 15 работни дни 
да поиска от Банката допълнителни разясне-
ния по отношение на фактурите, счетоводните 
документи и други подкрепящи документи 
в съответствие с процедурата, заложена в 
настоящото Споразумение.
в) Клиентът одобрява всеки резултат от 
дейност след представянето му от страна на 
Банката. Клиентът следва в рамките на 10 
работни дни да прегледа резултата, след което 
той се счита за одобрен, освен в случай че 
Клиентът поиска преработка на резултата. 
В случай че е поискана корекция, Банката 
разполага със 7 работни дни, за да представи 
преработен резултат. В тези случаи Клиентът 
разполага с 10 работни дни, за да одобри пре-
работения резултат, след което той се счита 
за одобрен.
г) Без да се налагат ограничения по отноше-
ние на имунитета на Банката срещу данъчни 
и митнически задължения, на нейните активи, 
доходи и трансакции в съответствие с раздел 
11 от Анекса към настоящото Споразумение, 
е възможно Клиентът да подлежи на данъчно 
облагане от Правителството на Република 
България. В този случай Клиентът е изцяло 
отговорен за заплащането на съответните 
данъчни задължения.
5. Влизане в сила. Настоящото Споразуме-
ние влиза в сила в деня и годината, в която 
Банката е получила правно становище от 
упълномощено длъжностно лице на Клиента, 
че са изпълнени всички национални законови 
изисквания и процедури, позволяващи Спо-
разумението да влезе в сила. 
6. Срок на действие. Срокът на настоящото 
Споразумение изтича на 31 декември 2020 г., 
освен в случай че не бъде подновено по вза-
имно съгласие между Клиента и Банката.
7. Преждевременно прекратяване. Насто-
ящото Споразумение може да бъде прекратено 
и от Клиента, и от Банката преди неговото 
изтичане с 90-дневно писмено предизвестие 
до другата Страна. При получаване на такова 
уведомление Страните предприемат всички 
необходими мерки, за да приключат, по ор-
ганизиран начин, текущите по Възмездните 
консултантски услуги дейности и да уредят 
навременно всички нерешени въпроси.
8. Съдействие.
a) Клиентът се задължава винаги да оси-
гурява на Банката своевременно цялата 
информация и съдействие, считани от двете 
Страни за важни за изпълнението на консул-
тантските услуги, да информира Банката за 
всички събития, които имат отношение към 
изпълнението на консултантските услуги, и 
да направи всичко необходимо, за да може 
персоналът на Банката да осъществи консул-
тантските услуги, предмет на Споразумението.
б) Клиентът се задължава конкретно и без 
изключение незабавно да уведоми Банката за 
всяка предложена промяна в естеството или 
обхвата на Консултантските услуги и за всяко 
събитие или условие, което има или може 
обосновано да се очаква да има съществено 
отражение върху изпълнението на Услугите.
в) Изрично е договорено и уточнено, че 
Банката не носи отговорност за забавяне на 
изпълнението в случай, че Клиентът не пре-
достави своя принос, предвиден в раздел Г 
от Плана за работа, или поради липса на 
съдействие от страна на Клиента, както е 
предвидено в параграф а) по-горе.
9. Уведомления и адреси.
а) Всички уведомления, които се изискват 
или допускат по силата на настоящото Споразу-
мение, следва да бъдат в писмена форма, като 
се счита, че са били надлежно предоставяни 
или направени, когато се доставят на ръка 
или по пощата, или по факс на подписалите 
го Страни по настоящото Споразумение на 
техните адреси, посочени по-долу, или други 
такива адреси, навременно предоставени от 
Страните. Уведомленията, изпратени с пре-
поръчана поща, се считат за получени при 
доставка. Уведомленията, изпратени по факс, 
също се потвърждават с писмо, изпратено по 
пощата, като за дата на получаване се счита 
датата на първоначалното им изпращане. 
б) За целите на настоящото Споразумение 
са посочени следните адреси:
За Клиента:
Министерство на регионалното развитие 
и благоустройството
ул. Св. св. Кирил и Методий № 17 – 19
София 1202
България
Телефон: (359 2) 9405 443
Факс: (359 2) 9877 450
За Банката: 
The IBRD
1818 H Street, NW